Държавен вестник, бр. 43, 2003 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  43
МИНИСТЕРСТВО
НА ВЪНШНИТЕ РАБОТИ
ПРОГРАМА
за сътрудничество в областта на образование-
то, науката и културата между правителство-
то на Република България и правителството
на Кралство Мароко за 2003, 2004 и 2005 г.
(Одобрена с решение на Министерския съвет,
включено в Протокол № 4 от 28 януари 1999 г.,
изменено с Протокол № 14 от 27 март 2003 г.
В сила от 31 март 2003 г.)
Правителството на Република България и
правителството на Кралство Мароко, нарича-
ни по-долу “двете страни”,
водени от желанието за по-нататъшно ук-
репване и развитие на сътрудничеството в об-
ластта на образованието, науката и културата,
в изпълнение на Спогодбата за културно сът-
рудничество, подписана в Рабат на 22 май 1968г.,
се споразумяха да осъществят тази програ-
ма за периода 2003, 2004 и 2005 година.
I. Наука и образование
Член 1
Двете страни съдействат за по-нататъш-
ното развитие и разширяване на сътрудничес-
твото между Министерството на образовани-
ето и науката на Република България и Ми-
нистерството на националното образование и
Министерството на висшето образование, под-
готовката на кадри и научните изследвания
на Кралство Мароко.
За тази цел двете страни обменят за периода
на валидността на тази програма по една делега-
ция от двама души за период не повече от 7 дни.
Член 2
Двете страни разменят документация и спе-
циалисти в областта на средното образование,
развитието на информатизацията на училищни-
те заведения и въвеждането на нови технологии.
Член 3
Двете страни поощряват установяването на
пряко сътрудничество между университетите и
висшите училища на Република България и
Кралство Мароко.
Член 4
Двете страни подкрепят участието на бъл-
гарски и марокански учени в двустранни и мно-
гостранни научни проекти.
Член 5
Двете страни поощряват обмена на препо-
даватели в университетите на двете страни за
извършване на преподавателска дейност, из-
следвания и участие в мероприятия от научен
характер.
Член 6
Двете страни разменят информация за про-
цедурите и националното законодателство от-
носно проблема за еквивалентност и признава-
не на дипломите, научните степени и звания.
Член 7
Двете страни поощряват установяването на
контакти между Българската академия на нау-
ките и Националния център за координация и
планиране на Научнотехническите изследвания
(НЦКПНИ—Мароко).
II. Подготовка на кадри
Член 8
8.1. За периода на валидността на тази прог-
рама българската страна предоставя ежегодно
на мароканската страна по 3 стипендии и по 5
места в областта на педагогиката без стипен-
дии, освободени от такси за обучение, на сту-
денти за пълен курс на обучение в бакалавър-
ска или магистърска степен.
8.2. Мароканската страна предоставя еже-
годно на българската страна по 8 стипендии за
пълен курс на обучение съгласно местното за-
конодателство.
8.3. Всяка страна предоставя на другата сти-
пендии с общ срок 12 месеца за следдипломно
обучение на преподаватели и научни работни-
ци от висшите училища и научноизследовател-
ските институти.
Член 9
Подборът на кандидатите, както и опреде-
лянето на специалностите и темите за специа-
лизация се уточняват от изпращащата страна
по дипломатически път.
III. Изкуство и култура
Член 10
Двете страни поощряват сътрудничеството и
обмена на специалисти и публикации в областта
на музеологията, археологията, етнографията и
опазването на културното наследство.
Член 11
Двете страни насърчават обмена на излож-
би, оркестри и танцови и театрални трупи, как-
то и участието в културни прояви и фестивали
на територията на съответната страна. Те на-
сърчават също така организирането на култур-
ни седмици в двете страни.
Двете страни насърчават сътрудничество-
то в областта на музикалното и хореограф-
ското изкуство и обмена на гастроли на теат-
рални трупи, инструментални състави и ба-
летни трупи и разменят покани за участие в
международни музикални и балетни прояви,
организирани на територията на всяка от тях,
като подробностите се уточняват по дипло-
матически път.
Член 12
Мароканската страна приема двама препо-
даватели по цигулка и пиано за провеждане на
подготовка на преподаватели и ученици в музи-
кални и хореографски училища.
Мароканската страна изразява интерес към
организиране от българската страна на крат-
косрочни и средносрочни курсове за усъвършен-
стване в специализираните български музикал-
ни институти.